stanford-oval/wikipedia huggingface dataset:
วัดศรีบุญเรือง (จังหวัดแม่ฮ่องสอน)

สำหรับวัดศรีบุญเรืองแห่งอื่น ดูที่ วัดศรีบุญเรือง
| วัดศรีบุญเรือง |
| --- | --- |

ชื่อสามัญ: วัดศรีบุญเรือง, วัดหมากแกง
ที่ตั้ง: ตำบลแม่สะเรียง อำเภอแม่สะเรียง จังหวัดแม่ฮ่องสอน
ประเภท: วัดราษฎร์
นิกาย: มหานิกาย
เจ้าอาวาส: พระครูอนุสรณ์ ปัญญาคุณ (เขมรินทร์)
 สถานีย่อยพระพุทธศาสนา
วัดศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน อยู่ติดกับวัดจองสูงโดยมีรั้วกั้นพื้นที่แยกจากกัน มีพระครูอนุสรณ์ ปัญญาคุณ (เขมรินทร์) เป็นเจ้าอาวาส
วัดศรีบุญเรืองตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อ พ.ศ. 2480 แต่เดิมนั้นมีชื่อว่า วัดหมากแกง ภายหลังเปลี่ยนชื่อเป็นวัดศรีบุญเรืองเมื่อ พ.ศ. 2490 วัดยังได้จัดให้มีการบรรพชาสามเณร หรือ ปอยส่างลอง ของเยาวชนชาวเผ่า เพื่อได้ศึกษาวิชาสามัญและพุทธศาสนาโดยมีผู้มีจิตศรัทธาให้การสนับสนุน
อาคารเสนาสนะที่สำคัญ ได้แก่ อุโบสถหลังคามีลวดลายฉลุที่สวยงาม ภายในประดิษฐานพระประธานแบบพม่าองค์โต เปิดให้ชมเป็นบางครั้ง ศาลาหลังใหญ่ สร้างตามแบบศิลปะไทยใหญ่ หลังคาซ้อนหลายชั้น ใช้เป็นทั้งวิหาร กุฏิ และศาลาการเปรียญ ภายในมีภาพเขียนเป็นเรื่องพระเวสสันดรชาดก มีทั้งหมด 12 กัณฑ์ ฝีมือช่างชาวพม่า
ปูชนียวัตถุที่สำคัญ คือ พระพุทธรูปหยกขาว เป็นพระพุทธรูปที่ทำจากหยกที่มีขนาดใหญ่ที่สุดในประเทศไทย สร้างเมื่อ พ.ศ. 2549 เพื่อเฉลิมพระเกียรติในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงครองราชย์ยาวนานที่สุดในโลก พระหยกขาวมีขนาดความสูง 6 ฟุต 9 นิ้ว  ฐานกว้าง 48 นิ้ว แกะสลักจากเมืองมัณฑะเลย์ ประเทศพม่า แล้วอัญเชิญมาประดิษฐานที่วัดศรีบุญเรือง
วัดศรีนวลธรรมวิมล

| วัดศรีนวลธรรมวิมล |
| --- | --- |

ชื่อสามัญ: วัดศรีนวลธรรมวิมล, วัดศรีนวล
ที่ตั้ง: ถนนหนองแขม-วัดศรีนวล แขวงหนองแขม เขตหนองแขม กรุงเทพมหานคร 10160
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีนวลธรรมวิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองแขม เขตหนองแขม กรุงเทพมหานคร
เดือนตุลาคม พ.ศ. 2523 พระครูสุนทรธรรมวิมล (ทวีศักดิ์ ชุตินฺธโร) ได้เดินทางมาปักกลดใต้ต้นไม้ริมหนองน้ำใหญ่ในอำเภอหนองแขมเพื่อปฏิบัติภาวนาบำเพ็ญธรรม ต่อมานายธนิตย์ มาศรีนวล ชาวบ้านในละแวกนั้น มีจิตศรัทธาถวายที่ดินจำนวน 44 ไร่ โดยแบ่งเป็นเนื้อที่ของวัด 26 ไร่ 3 งาน 45 ตารางวา เป็นที่สร้างวัด และได้ตั้งชื่อวัดว่า "วัดศรีนวลธรรมวิมล" ตามนามผู้บริจาค โดยที่ดินอีกส่วนนั้นได้สร้างเป็นโรงเรียนวัดศรีนวลธรรมวิมล ได้ตั้งวัดขึ้นเมื่อวันที่ 19 ธันวาคม พ.ศ. 2523 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
พระครูสุนทรธรรมวิมลเป็นเกจิอาจารย์ กล่าวกันว่า ท่านคืออดีตจอมโจรเลื่องชื่อสมัยหลังสงครามโลกครั้งที่สอง ที่ได้กลับตัวกลับใจ หันหน้าเข้าสู่เส้นทางสายธรรมะ ท่านได้ยังดำเนินโครงการสาธารณประโยชน์ต่าง ๆ ทั้งสร้างวัด สร้างโรงเรียน เปิดโรงเรียนฝึกอาชีพ และตั้งโรงพยาบาลรักษาพระสงฆ์อาพาธ รวมถึงทำพิธีปลุกเสกวัตถุมงคลหลายชนิด ในปี พ.ศ. 2550 มีจตุคามรามเทพรุ่นย้อนยุค เหรียญรัชกาลที่ 5 พระสมเด็จ และเข็มกลัดนะพุทธลือชาเป็นอาทิ
วัดศรีนคราราม

| วัดศรีนคราราม |
| --- | --- |

ชื่อสามัญ: วัดศรีนคราราม
ที่ตั้ง: ตำบลกุมภวาปี อำเภอกุมภวาปี จังหวัดอุดรธานี 41110
นิกาย: เถรวาท มหานิกาย
เจ้าอาวาส: พระราชวัชรวิสุทธิ์​
 สถานีย่อยพระพุทธศาสนา
วัดศรีนคราราม เป็นวัดสังกัดคณะสงฆ์มหานิกาย ที่ดินตั้งวัดมีเนื้อที่ 75 ไร่ สร้างเมื่อ พ.ศ. 2472 เดิมเป็นวัดร้าง เป็นวัดโบราณสร้างสมัยขอม มีซากของพระพุทธรูปเก่าชำรุด ชาวบ้านได้มาพบเข้าจึงได้พร้อมกันบูรณะขึ้น พร้อมสร้างวัดขึ้นใหม่และตั้งชื่อว่า วัดศรีนคราราม หรือเรียกอีกชื่อหนึ่งว่าวัดศรีเมือง เดิมอยู่บ้านดงเมือง ได้รับพระราชทานวิสุงคามสีมา เมื่อวันที่ 25  สิงหาคม 2502 เขตวิสุงคามสีมา กว้าง 40 เมตร ยาว 80 เมตร
วัดศรีนคราราม ได้รับการคัดเลือกจากคณะกรรมการอำนวยการพัฒนาวัดให้เป็นวัดพัฒนาตัวอย่าง พ.ศ. 2507 จากกรมการศาสนา กระทรวงศึกษาธิการ และได้รับคัดเลือกจากคณะกรรมการอำนวยการให้เป็นวัด ลานวัด ลานใจ ลานกีฬา พ.ศ. 2541 จากกรมการศาสนา กระทรวงศึกษาธิการ
มีเจ้าอาวาสที่ทราบนาม
| --- | --- |
ลำดับที่: รายนาม
1: พระอธิการจันทร์เพ็ญ  จนฺทสาโร
2: พระอธิการขุน  ขนฺติธมฺโม
3: พระอธิการสุดชา  ปภสฺสโร
4: พระอธิการลี  อตฺตคุตฺโต
5: พระครูธรรมวิธานธำรง  (ดำรงตำแหน่งเจ้าคณะอำเภอกุมภวาปี)
6: พระครูสุเมธสารคุณ  (ดำรงตำแหน่งรองเจ้าคณะอำเภอกุมภวาปี)
7: พระราชวัชรวิสุทธิ์ (ดำรงตำแหน่งรองเจ้าคณะจังหวัดอุดรธานี)
วัดศรีธาตุประมัญชา

| วัดศรีธาตุประมัญชา |
| --- | --- |


ชื่อสามัญ: วัดศรีธาตุประมัญชา, วัดธาตุ, วัดศรีธาตุประมัญชากุดสระยางคำ
ที่ตั้ง: ตำบลจำปี อำเภอศรีธาตุ จังหวัดอุดรธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีธาตุประมัญชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจำปี อำเภอศรีธาตุ จังหวัดอุดรธานี
วัดศรีธาตุประมัญชาตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2430 ได้กลายเป็นวัดร้าง ต่อมา พ.ศ. 2458 ราษฎรจากบ้านพันลำได้อพยพมาตั้งถิ่นฐานและหักร้างถางพงได้พบเนินดินร้างซึ่งมีพระธาตุและมีเสมาหินสลักเป็นรูปดอกบัวปักเรียงรายอยู่โดยรอบ บนใบเสมายังมีอักษรโบราณจารึกไว้ 2 แถว (สูญหาย) ต่อมา พ.ศ. 2462 มีพระภิกษุจากบ้านท่าคันโทได้ธุดงค์มาพบวัดร้างนี้จึงได้อยู่จำพรรษา ภายหลังชาวบ้านจึงช่วยกันบูรณะปฏิสังขรณ์และสร้างวัดขึ้นใหม่ ได้สร้างสิมหลังแรกขึ้นเมื่อ พ.ศ. 2464  สร้างศาลาการเปรียญหลายหลัง รวมทั้งสะพานเชื่อมระหว่างวัดกับหมู่บ้าน เนื่องจากมีสระน้ำขนาดใหญ่ เช่น กุดยางทางทิศตะวันออก สระบัวใหญ่ทางทิศตะวันตก ต่อมา พ.ศ. 2539 สำนักงานโบราณคดีและพิพิธภัณฑสถานแห่งชาติ ที่ 7 ขอนแก่น ดำเนินการขุดแต่งและบูรณะ
พระธาตุเจดีย์ก่อด้วยอิฐสอดินรูปทรงสี่เหลี่ยมตั้งบนฐานกว้างยาวด้านละ 6 เมตร ฐานล่างเป็นฐานกึ่งฐานบัว ซ้อนลดหลั่นกันขึ้นไป ถัดจากฐานบัวขึ้นไปเป็นองค์ระฆัง ลักษณะศิลปะล้านช้าง สันนิษฐานว่ารูปแบบที่สมบูรณ์ของพระธาตุน่าจะคล้ายคลึงกับพระธาตุอิงฮัง ในประเทศลาว ซึ่งมีส่วนเรือนธาตุเป็นรูปทรงสี่เหลี่ยมจัตุรัส โดยมีเรือนธาตุ 3 ชั้นซ้อนลดหลั่นกัน ส่วนยอดเป็นรูปดอกบัวตูม
สิมอีสาน รูปทรงสี่เหลี่ยมผืนผ้าก่ออิฐถือปูนกว้าง 8 เมตร ยาว 12 เมตร สูง 3 เมตร มีผนังกั้น 4 ด้าน หลังคาชั้นเดียวเจาะประตู 3 ช่อง ผนังด้านหลังพระประธานปิดทึบ มีพระพุทธรูปไม้ และพระพุทธรูปหินทรายวางไว้รอบแท่นพระประธาน
วัดกู่สุนทราราม

| วัดกู่สุนทราราม |
| --- | --- |


ชื่อสามัญ: วัดกู่สุนทราราม, วัดกู่สนาม
ที่ตั้ง: ตำบลเสือโก้ก อำเภอวาปีปทุม จังหวัดมหาสารคาม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกู่สุนทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสือโก้ก อำเภอวาปีปทุม จังหวัดมหาสารคาม
วัดกู่สุนทราราม หรือ วัดกู่สนาม ตั้งวัดเมื่อ พ.ศ. 2387 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558 แต่เดิมที่ตั้งอยู่บริเวณทิศใต้ของวัดปัจจุบันต่อมาในปี พ.ศ. 2495 พระครูสุนทรสาธุกิจ ได้สร้างสำนักสงฆ์ขึ้นใหม่ ชาวบ้านเรียกว่า "วัดกู่สนาม" เพราะมีกู่หรือโบราณสถานศิลาแลงอยู่ในบริเวณวัด ณ เวลานั้นมีอยู่ 2 วัด คือ วัดบ้านสนาม กับวัดกู่สนาม เมื่อได้ย้ายวัดบ้านสนามมารวมกับวัดกู่สนาม จึงตั้งชื่อใหม่ว่า "วัดกู่สุนทราราม"
โบราณสถานศิลาแลงที่ตั้งอยู่ในวัด ล้อมรอบด้วยแนวกำแพงแก้วก่อด้วยศิลาแลงเช่นเดียวกัน แต่เดิมเคยมีแนวคูน้ำรูปเกือกม้าล้อมรอบแนวกำแพงแก้วอีกชั้นหนึ่ง แต่ปัจจุบันไม่เห็นสภาพแนวคูน้ำแล้ว ส่วนโบราณสถานภายในแนวกำแพงแก้วนั้น เข้าใจว่าคงเป็นปราสาทศิลาแลงตามรูปแบบโบราณสถานในสมัยวัฒนธรรมเขมร ปัจจุบันไม่สามารถระบุรูปทรงได้ เนื่องจากทางวัดได้ก่อสร้างพระพุทธรูปปูนปั้นขนาดใหญ่ครอบทับไว้ตั้งแต่ พ.ศ. 2499 แล้ว แนวกำแพงแก้วงอยู่ในสภาพค่อนข้างดี มีการซ่อมแซมให้อยู่ในสภาพเดิม โดยก่อปูนทรงโค้งปิดทับส่วนบนแนวกำแพงแก้วตลอดแนวทั้งสี่ด้าน
วัดกู่เต้า

| วัดกู่เต้า |
| --- | --- |

ศาสนา
ศาสนา: พระพุทธศาสนา
นิกาย: พุทธเถรวาท
เขต: อำเภอเมืองเชียงใหม่
จังหวัด: จังหวัดเชียงใหม่
ที่ตั้ง
เทศบาล: เชียงใหม่
ประเทศ:  ไทย
ที่ตั้งในประเทศไทย
พิกัดภูมิศาสตร์: 18°48′09″N 98°59′19″E﻿ / ﻿18.802366°N 98.988744°E﻿ / 18.802366; 98.988744
วัดกู่เต้า เป็นวัดในศาสนาพุทธ ตั้งอยู่ในจังหวัดเชียงใหม่ ประเทศไทย สร้างขึ้นใน พ.ศ. 2156 เพื่อประดิษฐานพระอัฐิของพระเจ้านรธาเมงสอ ผู้ปกครองล้านนาคนแรกที่เป็นชาวพม่า วัดแห่งนี้เป็นที่รู้จักเพราะมีพระเจดีย์อันโดดเด่นที่สร้างขึ้นแบบยูนนาน ทำเป็นทรงกลมห้าชั้นลดหลั่นกันเป็นลำดับ ซึ่งเป็นสัญลักษณ์ถึงพระเจ้าห้าพระองค์ที่ตรัสรู้แล้วในอดีตและจะตรัสรู้ในอนาคต ปัจจุบัน วัดนี้เป็นศูนย์รวมศรัทธาของชาวไทใหญ่ในเชียงใหม่
วัดกู่เต้า มีพระครูประภัศร์ธรรมรังสี หรือครูบาจันต๊ะรังษี เป็นเจ้าอาวาส
วอลเลย์บอลหญิง ซี วี.ลีก 2023 – สนามที่ 1

| รายละเอียด |
| --- | --- |
ประเทศเจ้าภาพ:  เวียดนาม
เมือง: หวิญฟุก
วันที่: 4–6 สิงหาคม
ทีม: 4 (จาก 1 สมาพันธ์)
สถานที่: 1 (ใน 1 เมืองเจ้าภาพ)
ชนะเลิศ:  ไทย (สมัยที่ 4th)
รองชนะเลิศ:  เวียดนาม
อันดับที่ 3:  อินโดนีเซีย
อันดับที่ 4:  ฟิลิปปินส์
รางวัล
ผู้เล่นทรงคุณค่า:  อัจฉราพร คงยศ
ตัวเซ็ตยอดเยี่ยม:  Đoàn Thị Lâm Oanh
ตัวตบหัวเสายอดเยี่ยม:  Trần Thị Thanh Thúy  อัจฉราพร คงยศ
ตัวบล็อกกลางยอดเยี่ยม:  Wilda Nurfadhilah  ทัดดาว นึกแจ้ง
ตัวตบตรงข้ามยอดเยี่ยม:  Hoàng Thị Kiều Trinh
ตัวรับอิสระยอดเยี่ยม:  ปิยะนุช แป้นน้อย
สถิติการแข่งขัน
จำนวนนัดที่แข่งขัน: 6
ผู้ชม: 15,600 (2,600 คนต่อนัด)
เว็บไซต์อย่างเป็นทางการ
ซี วี.ลีก
← ก่อนหน้าถัดไป →
วอลเลย์บอลหญิง ซี วี.ลีก 2023 – สนามที่ 1 เป็นการแข่งขันในสนามที่ 1 ของวอลเลย์บอลหญิง ซี วี.ลีก 2023  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่หวิญฟุก ประเทศเวียดนาม ระหว่างวันที่ 4–6 สิงหาคม พ.ศ. 2566
ทีม

อินโดนีเซีย
ฟิลิปปินส์
ไทย
เวียดนาม
ผลการแข่งขัน

เวลาทั้งหมดเป็นเวลามาตรฐานอินโดจีน (UTC+07:00)
| อันดับ | ทีม | แข่ง | ชนะ | แพ้ | คะแนน | เซตชนะ | เซตแพ้ | อัตราส่วน | แต้มชนะ | แต้มแพ้ | อัตราส่วน |
| --- | --- | --- | --- | --- | --- | --- | --- | --- | --- | --- | --- |
| 1 |  ไทย | 3 | 3 | 0 | 9 | 9 | 1 | 9.000 | 252 | 199 | 1.266 |
| 2 |  เวียดนาม (H) | 3 | 2 | 1 | 6 | 7 | 5 | 1.400 | 280 | 250 | 1.120 |
| 3 |  อินโดนีเซีย | 3 | 1 | 2 | 3 | 4 | 6 | 0.667 | 223 | 233 | 0.957 |
| 4 |  ฟิลิปปินส์ | 3 | 0 | 3 | 0 | 2 | 9 | 0.222 | 171 | 244 | 0.701 |
ปรับปรุงข้อมูลล่าสุด วันที่ 7 สิงหาคม 2023. แหล่งที่มา: หนังสือสรุปรายวันเล่มที่ 4
 เจ้าภาพ.
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 4 ส.ค. | 16:00 | อินโดนีเซีย   | 0–3 |   ไทย  | 24–26 | 24–26 | 20–25 |   |   | 68–77 | รายงาน |
| 4 ส.ค. | 19:00 | เวียดนาม   | 3–1 |   ฟิลิปปินส์  | 25–15 | 19–25 | 25–21 | 25–9 |   | 94–70 | รายงาน |
| 5 ส.ค. | 16:00 | ไทย   | 3–0 |   ฟิลิปปินส์  | 25–19 | 25–7 | 25–17 |   |   | 75–43 | รายงาน |
| 5 ส.ค. | 19:00 | อินโดนีเซีย   | 1–3 |   เวียดนาม  | 20–25 | 17–25 | 25–23 | 18–25 |   | 80–98 | รายงาน |
| 6 ส.ค. | 16:00 | ฟิลิปปินส์   | 0–3 |   อินโดนีเซีย  | 20–25 | 17–25 | 21–25 |   |   | 58–75 | รายงาน |
| 6 ส.ค. | 19:00 | ไทย   | 3–1 |   เวียดนาม  | 22–25 | 25–20 | 28–26 | 25–17 |   | 100–88 | รายงาน |
รางวัล

ผู้เล่นทรงคุณค่า
 อัจฉราพร คงยศ (THA)
ตัวเซ็ตยอดเยี่ยม
 Đoàn Thị Lâm Oanh (VIE)
ตัวตบหัวเสายอดเยี่ยม
 Trần Thị Thanh Thúy (VIE)
 อัจฉราพร คงยศ (THA)
ตัวบล็อกกลางยอดเยี่ยม
 Wilda Nurfadhilah (INA)
 ทัดดาว นึกแจ้ง (THA)
ตัวตบตรงข้ามยอดเยี่ยม
 Hoàng Thị Kiều Trinh (VIE)
ตัวรับอิสระยอดเยี่ยม
 ปิยะนุช แป้นน้อย (THA)
ดูเพิ่ม

วอลเลย์บอลหญิง ซี วี.ลีก 2023
วอลเลย์บอลชาย ซี วี.ลีก 2023 – สนามที่ 1
แหล่งข้อมูลอื่น

เว็บไซต์ของวอลเลย์บอล ซี วี.ลีก
| ด ค กวอลเลย์บอลอาเซียนกรังด์ปรีซ์ และ ซี วี> ลีก |
| --- | --- | --- |
| ชาย |  2023  สนามที่ 1   สนามที่ 2  2024  สนามที่ 1   สนามที่ 2  |  |
| หญิง |  2019  สนามที่ 1   สนามที่ 2   2022  2023  สนามที่ 1   สนามที่ 2  2024  สนามที่ 1   สนามที่ 2  |  |
สมาคมวอลเลย์บอลแห่งเอเชียตะวันออกเฉียงใต้
ลำน้ำพอง หนุ่มยีนส์ตะวันนา

| ลำน้ำพอง หนุ่มยีนส์ตะวันนา |
| --- | --- |
เกิด: วรวิทย์ วงศ์ภักดี 7 กันยายน พ.ศ. 2534 (33 ปี)
สัญชาติ:  ไทย
ลำน้ำพอง หนุ่มยีนส์ตะวันนา หรือที่รู้จักกันในชื่อ ลำน้ำพอง ป.ทศพร ชื่อเล่น หลิว เกิดวันที่ 7 กันยายน พ.ศ. 2534 เป็นนักมวยไทยชาวไทยจากตำบลวังชัย อำเภอน้ำพอง จังหวัดขอนแก่น ที่ได้รับการกล่าวว่าเป็นนักมวยไทยที่มีความทรหดอดทน และเป็นมวยสไตล์หนักขวา ลำน้ำพองมี นัฐพงศ์ ขุนอักษร (หนุ่มยีนส์ ตะวันนา) เป็นหัวหน้าคณะ และค่าตัวปัจจุบันอยู่ที่ 70,000 บาท
ประวัติ

ลำน้ำพอง หนุ่มยีนส์ตะวันนา ใช้ชื่อ ดาบทองเล็ก ส.พิชญา ในการชกมวยครั้งแรกเมื่ออายุได้ 9 ปี จากนั้น เขาได้สำเร็จการศึกษากศน. ระดับมัธยมปลาย ลำน้ำพองเป็นนักมวยไทยผู้เข้าแข่งขันในคู่เอกหลายรายการ อาทิ วันที่ 18 มกราคม พ.ศ. 2555 เขาได้เข้าแข่งขันรายการศึกวันทรงชัย และเป็นฝ่ายชนะเทียนขาว ท.แสงเทียนน้อย ส่วนในวันที่ 9 กุมภาพันธ์ ลำน้ำพองเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อป้อมปืน เอกบางไทร วันที่ 12 มิถุนายน ลำน้ำพองเข้าแข่งขันคู่เอกรายการศึก ป.ประมุข ที่เวทีมวยลุมพินี โดยพบกับลำน้ำมูล ศักดิ์ชัยโชติ ซึ่งทั้งคู่ไม่เคยชกกันมาก่อน จากการแข่งขันครั้งนี้ ลำน้ำพองเป็นฝ่ายชนะคะแนนขาด และมียอดเข้าชมการแข่งขันรายการดังกล่าวที่ 691,960 บาท ในวันที่ 19 กรกฎาคม ลำน้ำพองเข้าแข่งขันในคู่เอกนำรายการศึกวันทรงชัย ที่เวทีมวยราชดำเนิน และเป็นฝ่ายชนะคะแนนเก่งสยาม น.ศรีผึ้ง จากนั้น ในวันที่ 15 สิงหาคม ลำน้ำพองเข้าแข่งขันคู่เอกศึกเพชรเจ้าพระยา ที่เวทีมวยราชดำเนิน ซึ่งเป็นการชิงแชมป์รุ่นซูเปอร์ฟลายเวทกับคู่ปรับเก่าอย่างลำน้ำมูล ศักดิ์ชัยโชติ จากการแข่งขันครั้งนี้ ลำน้ำพองเป็นฝ่ายแพ้คะแนน ส่วนในวันที่ 24 ธันวาคม ลำน้ำพองเข้าแข่งขันรายการศึกวันสถาปนา 67 ปี เวทีราชดำเนิน ซึ่งเขาได้พบกับพระจันทร์ฉาย ป.เพชรน้ำทอง ในการแข่งขันมวยไทยคู่เปิดของรายการ โดยมีเข็มขัดแชมป์รุ่น 115 ปอนด์ที่ว่างอยู่ ของเวทีราชดำเนินเป็นเดิมพัน จากการแข่งขันครั้งดังกล่าว ลำน้ำพองเป็นฝ่ายแพ้คะแนน
ชีวิตส่วนตัว

ลำน้ำพอง มีชื่อจริงคือ วรวิทย์ วงศ์ภักดี เป็นบุตรของ นายวัลลภ และ นางกอบแก้ว วงศ์ภักดี เขามีน้องชายเป็นนักมวยไทยชื่อ ลำน้ำพองน้อย เกียรติภักดี
สถิติการชก

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 18 ม.ค. 2555 | ชนะ | เทียนขาว ท.แสงเทียนน้อย | ศึกวันทรงชัย |  | ชนะ |

| 9 ก.พ. 2555 | แพ้ | ป้อมปืน เอกบางไทร | ศึกวันทรงชัย | เวทีมวยราชดำเนิน | แพ้คะแนน |

| 12 มี.ค. 2555 | ชนะ | อินทรีขาว ราชานนท์ | ศึกยอดวันเผด็จ+ราชานนท์ | เวทีมวยราชดำเนิน | ชนะคะแนน |

| 12 มิ.ย. 2555 | ชนะ | ลำน้ำมูล ศักดิ์ชัยโชติ | ศึก ป.ประมุข | เวทีมวยลุมพินี | ชนะคะแนน |

| 19 ก.ค. 2555 | ชนะ | เก่งสยาม น.ศรีผึ้ง | ศึกวันทรงชัย | เวทีมวยราชดำเนิน | ชนะคะแนน |

| 15 ส.ค. 2555 | แพ้ | ลำน้ำมูล ศักดิ์ชัยโชติ | ศึกเพชรเจ้าพระยา | เวทีมวยราชดำเนิน | แพ้คะแนน |

| 24 ธ.ค. 2555 | แพ้ | พระจันทร์ฉาย ป.เพชรน้ำทอง | ศึกวันสถาปนา 67 ปี เวทีราชดำเนิน | เวทีมวยราชดำเนิน | แพ้คะแนน |
ระเบียงภาพ

ก้าวสู่สังเวียนอย่างมาดมั่น
นัดชิงชัยกับพระจันทร์ฉาย ป.เพชรน้ำทอง
ดูเพิ่ม

อำเภอน้ำพอง
แหล่งข้อมูลอื่น

"ลำน้ำมูล ตัดโหด ลำน้ำพอง" ไม่เคยเจอกันมาก่อน[ลิงก์เสีย]
วัดก้อ

| วัดก้อ |
| --- | --- |

ที่ตั้ง: ตำบลแม่จริม อำเภอแม่จริม จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดก้อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแม่จริม อำเภอแม่จริม จังหวัดน่าน ที่ดินที่ตั้งวัด มีเนื้อที่ 2 ไร่ 2 ตารางวา
วัดก้อตั้งวัดเมื่อ พ.ศ. 2226 ตามตำนานบอกว่าชาวบ้านก้อเป็นคนที่หนีสงครามข้าศึกมาจากแคว้นสิบสองปันนา สิบสองจุไทยและมาจากเชียงใหม่ ซึ่งบางส่วนมาตั้งรกรากบริเวณนี้เพราะเห็นว่าพื้นที่อุดมสมบูรณ์ ไปด้วยพืชพันธุ์หลาย ๆ อย่าง และพอจะเป็นที่ปลอดภัยจาก ข้าศึกสงคราม บริเวณนั้นมีลำห้วยเล็ก ๆ และมีต้นไม้ชนิดหนึ่ง ชื่อต้นก้อขึ้นอยู่พื้นที่แห่งนี้มากมาย จึงตั้งชื่อหมู่บ้านว่าบ้านก้อ ต่อมาชาวบ้านได้สร้างกระท่อมโบสถ์ กระท่อมกุฏิ พอที่จะเป็นที่พักอาศัยของพระสงฆ์ จน พ.ศ. 2431 มีนายก๋า ก้อชนะ ได้ถูกคัดขึ้นมาเป็นผู้นำหมู่บ้าน เรียกว่านายบ้านหรือแสนบ้าน ได้ร่วมกับพระอธิการพุทธะ สร้างวิหารหลังเล็ก ๆ และได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 19 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 กุฏิสงฆ์ จำนวน 2 หลัง เป็นอาคารคอนกรีตเสริมเหล็ก 1 หลัง อาคารครึ่งตึกครึ่งไม้ 1 หลัง ศาลาการเปรียญ กว้าง 9 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2560 หอระฆัง 1 หลัง หอกลอง 1 หลัง โรงครัว 1 หลัง เรือนเก็บพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 116 นิ้ว  สูง 171 นิ้ว สร้างเมื่อ พ.ศ. 2482 และพระประธานประจำศาลาการเปรียญ ปางมารวิชัย ขนาดหน้าตัก กว้าง 20 นิ้ว สูง 45 นิ้ว สร้างเมื่อ พ.ศ. 2560
วัดกู่ไก่แก้ว

วัดกู่ไก่แก้ว อยู่ทางทิศใต้ของตำบลห้วยข้าวก่ำ จังหวัดพะเยา บริเวณพื้นที่ของวัดตั้งอยู่บนภูเขาและติดกับอ่างเก็บน้ำห้วยข้าวก่ำ สถานที่ภายในวัดที่สำคัญ ได้แก่ พระธาตุเจดีย์กู่ไก่แก้ว ซึ่งตั้งอยู่บนยอดดอยที่มีวิวสามารถมองเห็นตัวเมืองของอำเภอจุนได้สวยงาม เป็นวัดที่มีชื่อเสียงทางด้านการปฏิบัติกรรมฐานของผู้คนในท้องถิ่นมีเจ้าอาวาส ชื่อ ครูบาอ๋อง สุธมโม
การเดินทางสามารถใช้รถยนต์ไปตามถนนพะเยา-จุน พอถึงตลาดอำเภอจุนแล้วแยกขวามือไปทางถนนทางโรงเรียนอนุบาลบัวสถานขับไปอีกประมาณไม่เกิน 3 กม. จะเจอป้ายหน้าวัดทางด้านซ้ายมือบนเชิงดอยห้วยข้าวก่ำก็จะถึงบริเวณวัด
วอลเลย์บอลหญิง ซี วี.ลีก 2024 – สนามที่ 1

| รายละเอียด |
| --- | --- |
ประเทศเจ้าภาพ:  เวียดนาม
เมือง: หวิญฟุก
วันที่: 2–4 สิงหาคม
ทีม: 4 (จาก 1 สมาพันธ์)
สถานที่: 1 (ใน 1 เมืองเจ้าภาพ)
ชนะเลิศ:  ไทย (สมัยที่ 6th)
รองชนะเลิศ:  เวียดนาม
อันดับที่ 3:  ฟิลิปปินส์
อันดับที่ 4:  อินโดนีเซีย
สถิติการแข่งขัน
จำนวนนัดที่แข่งขัน: 6
เว็บไซต์อย่างเป็นทางการ
ซี วี.ลีก
← ก่อนหน้าถัดไป →
วอลเลย์บอลหญิง ซี วี.ลีก 2024 – สนามที่ 1 เป็นการแข่งขันในสนามที่ 1 ของวอลเลย์บอลหญิง ซี วี.ลีก 2024  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่หวิญฟุก ประเทศเวียดนาม ระหว่างวันที่ 2–4 สิงหาคม พ.ศ. 2567
ทีม

อินโดนีเซีย
ฟิลิปปินส์
ไทย
เวียดนาม
ผลการแข่งขัน

เวลาทั้งหมดเป็นเวลามาตรฐานอินโดจีน (UTC+07:00)
| อันดับ | ทีม | แข่ง | ชนะ | แพ้ | คะแนน | เซตชนะ | เซตแพ้ | อัตราส่วน | แต้มชนะ | แต้มแพ้ | อัตราส่วน |
| --- | --- | --- | --- | --- | --- | --- | --- | --- | --- | --- | --- |
| 1 |  ไทย | 3 | 3 | 0 | 8 | 9 | 2 | 4.500 | 150 | 85 | 1.765 |
| 2 |  เวียดนาม (H) | 3 | 2 | 1 | 7 | 8 | 4 | 2.000 | 170 | 146 | 1.164 |
| 3 |  ฟิลิปปินส์ | 3 | 1 | 2 | 3 | 4 | 7 | 0.571 | 221 | 262 | 0.844 |
| 4 |  อินโดนีเซีย | 3 | 0 | 3 | 0 | 1 | 9 | 0.111 | 192 | 240 | 0.800 |
ปรับปรุงข้อมูลล่าสุด วันที่ 3 สิงหาคม 2024. แหล่งที่มา: 
 เจ้าภาพ.
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 2 สิงหา | 16:00 | อินโดนีเซีย   | 0–3 |   ไทย  | 14–25 | 20–25 | 11–25 |   |   | 45–75 |   |
| 2 สิงหา | 19:00 | เวียดนาม   | 3–1 |   ฟิลิปปินส์  | 25–23 | 20–25 | 25–22 | 25–21 |   | 95–91 |   |
| 3 สิงหา | 16:00 | ไทย   | 3–0 |   ฟิลิปปินส์  | 25–12 | 25–18 | 25–10 |   |   | 75–40 |   |
| 3 สิงหา | 19:00 | อินโดนีเซีย   | 0–3 |   เวียดนาม  | 19–25 | 17–25 | 19–25 |   |   | 55–75 |   |
| 4 สิงหา | 16:00 | ฟิลิปปินส์   | 3–1 |   อินโดนีเซีย  | 25–23 | 15–25 | 25–23 | 25–21 |   | 90–92 |   |
| 4 สิงหา | 19:00 | เวียดนาม   | 2–3 |   ไทย  | 18–25 | 29–27 | 25–23 | 21–25 | 13–15 | 106–115 |   |
รางวัล

ผู้เล่นทรงคุณค่า
ชัชชุอร โมกศรี (THA)
ตัวเซ็ตยอดเยี่ยม
Jia De Guzman (PHI)
ตัวตบหัวเสายอดเยี่ยม
อัจฉราพร คงยศ (THA)
ชัชชุอร โมกศรี (THA)
ตัวบล็อกกลางยอดเยี่ยม
Thea Gagate (PHI)
Đinh Thị Trà Giang (VIE)
ตัวตบตรงข้ามยอดเยี่ยม
Nguyễn Thị Bích Tuyền (VIE)
ตัวรับอิสระยอดเยี่ยม
ปิยะนุช แป้นน้อย (THA)
ดูเพิ่ม

วอลเลย์บอลหญิง ซี วี.ลีก 2024
วอลเลย์บอลชาย ซี วี.ลีก 2024 – สนามที่ 1
แหล่งข้อมูลอื่น

เว็บไซต์ของวอลเลย์บอล ซี วี.ลีก
| ด ค กวอลเลย์บอลอาเซียนกรังด์ปรีซ์ และ ซี วี> ลีก |
| --- | --- | --- |
| ชาย |  2023  สนามที่ 1   สนามที่ 2  2024  สนามที่ 1   สนามที่ 2  |  |
| หญิง |  2019  สนามที่ 1   สนามที่ 2   2022  2023  สนามที่ 1   สนามที่ 2  2024  สนามที่ 1   สนามที่ 2  |  |
สมาคมวอลเลย์บอลแห่งเอเชียตะวันออกเฉียงใต้
วัดกู่ดินขาว

| วัดกู่ดินขาว |
| --- | --- |


ที่ตั้ง: ตำบลสุเทพ อำเภอเมืองเชียงใหม่ จังหวัดเชียงใหม่
ประเภท: วัดร้าง
นิกาย: มหานิกาย
 สถานีย่อยพระพุทธศาสนา
วัดกู่ดินขาว จัดเป็นโบราณสถานในบริเวณของสวนสัตว์เชียงใหม่ มีความสัมพันธ์กับเมืองโบราณของเวียงเจ็ดลิน ตามประวัติล้านนา กล่าวถึงว่าเป็นการตั้งถิ่นฐานชุมชน ในระยะก่อนสร้างเมืองเชียงใหม่ และเมืองหริภุญไชย ราวพุทธศตวรรษที่ 13 (พ.ศ. 1201-พ.ศ. 1300) และมีการพัฒนาการสืบเนื่องมาในระยะหลังเรื่อยมา วัดกู่ดินขาวจัดเป็นวัดเพียงแห่งเดียวของเวียงเจ็ดลินที่ยังเหลือหลักฐานการก่อสร้างที่ค่อนข้างสมบูรณ์ในเขตสวนสัตว์เชียงใหม่ ซึ่งตั้งอยู่นอกเขตกำแพงเวียงเจ็ดลินทางทิศใต้
กลุ่มโบราณสถานของวัดกู่ดินขาว ประกอบไปด้วย เจดีย์รายประธาน เจดีย์ 8 เหลี่ยมและกำแพงแก้วเขตพุทธวาศ ทางน่าสนใจคือ เรื่องเทคโนโลยีและวิศวกรรมการในการก่อสร้าง โดยใช้อิฐก้อนใหญ่ๆและเผาแกร่ง และด้านโครงสร้าง รับน้ำหนักในส่วนขององค์เจดีย์ประธาน ซึ่งไม่เคยพบอิฐขนาดใหญ่ และเทคนิคการทำโครงสร้างเช่นนี้ในโบราณสถานที่อื่น ๆ
วัดกู่คำ (จังหวัดน่าน)

สำหรับสถานที่อื่นที่มีชื่อเดียวกัน ดูที่ วัดกู่คำ
| วัดกู่คำ |
| --- | --- |

ที่ตั้ง: ตำบลในเวียง อำเภอเมืองน่าน จังหวัดน่าน
ประเภท: วัดราษฎร์ (สามัญ)
นิกาย: มหานิกาย
เจ้าอาวาส: จต.ชท พระครูสุวรรณเจติยานันท์ (ขวัญชัย สิริวฑฺฒโน) (เจ้าคณะตำบลในเวียง เขต ๑)
 สถานีย่อยพระพุทธศาสนา
วัดกู่คำ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลในเวียง อำเภอเมืองน่าน จังหวัดน่าน ที่ดินที่ตั้งวัด มีเนื้อที่ 1 ไร่ 3 งาน 9.7 ตารางวา
วัดกู่คำ ไม่มีประวัติเกี่ยวกับการสร้างที่แน่ชัด แต่พื้นเมืองน่าน ฉบับวัดพระเกิด ได้กล่าวถึง พระธาตุกู่คำ ว่ามีการบูรณปฏิสังขรณ์ เมื่อ พ.ศ. 2172 อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1883 และได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมา กล้าง 15 เมตร ยาว 30 เมตร ขณะที่ประวัติจากทางวัดระบุว่าสร้างเมื่อ พ.ศ. 2464
ในคัมภีร์ใบลานตำนานพระธาตุวัดกู่คำว่า ครั้งอดีตกาลเมื่อพระพุทธเจ้าได้เสด็จมาทรงน้ำที่ห้วยไคร้ ได้ทรงสรงน้ำแล้วได้ไห้พระสาวกนำผ้าอาบน้ำ ไปตากที่ก้อนหินใหญ่ริมแม่น้ำ แล้วพระพุทธองค์ทรงเสด็จไปยังดอยภูเพียง เพื่อไปไว้เกศาที่ดอยภูเพียง เมื่อจะเสด็จกลับได้ให้พระสาวกไปกู้หรือเก็บผ้าอาบน้ำผืนนั้นเมื่อพระสาวกไปยังก้อนหินก็พบว่าผ้าอาบน้ำผืนนั้นกลับกลายเป็นแผ่นทองคำ เมื่อเป็นดังนั้นพระพุทธองค์จึงทรงให้เก็บกู้ผ้าทองคำผืนนั้นและทรงประทานเกศาให้แก่พระสาวกและชาวเมืองแห่งนี้ เพื่อให้เป็นตัวแทนพระองศ์ ชาวเมืองจึงได้สร้าง
พระธาตุครอบที่หินตากผ้าพร้อมทั้งนำเอาผ้าทองคำและพระเกศาธาตุบรรจุไว้ในพระธาตุวัดกู่คำ
โบราณสถานและโบราณวัตถุภายในวัดมีองค์พระประธานในอุโบสถ และลวดลายดาวเพดาลซึ่งเป็นศิลปะแบบพม่าที่ยังคงเหลืออยู่ในจังหวัดน่าน และยังมีธรรมาสน์โบราณศิลปะพื้นเมืองน่าน ที่ประดับด้วยกระจกตะกั่ว หรือแก้วจืน แก้วอังวะ พระธาตุกู่คำเป็นเจดีย์ทรงระฆังที่เจดีย์ยึดส่วนฐานให้สูงทำให้องค์ระฆังมีขนาดเล็กลง โดยส่วนฐานล่างเป็นฐานเขียงสามชั้นต่อด้วยฐานบัวลูกแก้วอกไก่และชั้นบัวถลา รองรับองค์ระฆัง โดยบริเวณปากองค์ระฆังมีลวดลายกลีบบัวประดับ เหนือองค์ระฆังเป็นบัลลังค์ ปล้องไฉนและปลียอด
วัดเทพนิมิตร (จังหวัดปัตตานี)

| วัดเทพนิมิตร |
| --- | --- |


ชื่อสามัญ: วัดเทพนิมิตร, วัดบ้านกลาง
ที่ตั้ง: ตำบลบ้านกลาง อำเภอปะนาเระ จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเทพนิมิตร หรือ วัดบ้านกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกลาง อำเภอปะนาเระ จังหวัดปัตตานี
ประวัติ

วัดเทพนิมิตรเป็นวัดเก่าที่สร้างมาตั้งแต่สมัยกรุงศรีอยุธยาหรือกรุงรัตนโกสินทร์ตอนต้น เดิมชื่อ วัดบ้านกลาง น่าจะสร้างก่อนวัดศรีสุดาจันทร์ เพราะจากข้อมูลของวัดศรีสุดาจันทร์ ได้กล่าวไว้ว่าวัดเทพนิมิตหรือวัดบ้านกลางตั้งอยู่ไม่ไกลกัน มีชาวมุสลิมตั้งบ้านเรือนอยู่โดยรอบวัดพระสงฆ์ไม่สะดวกในการดำรงชีพจึงได้ออกมาสร้างวัดใหม่ขึ้นชื่อว่า วัดศรีสุดาจันทร์ อีกแหล่งข้อมูลระบุว่า วัดสร้างโดยพ่อท่านสีแก้ว ต่อมาท่านมรณภาพ พระอาจารย์หัวมายกับอาจารย์จุ้ย ช่วยกันสร้างต่อ แต่ท่านทั้งสองออกธุดงค์เสียก่อน พระอธิการสุกจึงดำเนินมาจนแล้วเสร็จ ตั้งวัดเมื่อ พ.ศ. 2398 กรมศิลปากรประกาศขึ้นทะเบียนและกำหนดเขตที่ดินโบราณสถานวัดเทพนิมิต ตามประกาศในราชกิจจานุเบกษาเล่ม 118 ตอนพิเศษ 118 ตอนพิเศษ 127 ง. ลงวันที่ 21 ธันวาคม พ.ศ. 2544 หน้า 5
วัดเทพนิมิตรประสบเหตุการณ์ความไม่สงบในชายแดนภาคใต้ของประเทศไทย ตั้งแต่ พ.ศ. 2547 พุทธศาสนิกชนที่อาศัยอยู่รอบวัดเริ่มอพยพโยกย้ายออกจากพื้นที่ ทำให้วัดเทพนิมิตรกลายสภาพดินแดนแทรกทางชาติพันธุ์ เพราะถูกรายล้อมด้วยชุมชนชาวไทยเชื้อสายมลายูมุสลิม กระทั่งวันที่ 24 มกราคม พ.ศ. 2557 มีกลุ่มคนร้ายใช้อาวุธปืนโจมตีรถของทหารพรานคุ้มครองพระบิณฑบาต ทำให้ทหารพรานเสียชีวิตหนึ่งนาย บาดเจ็บหนึ่งนาย และพระยาน พรหมนุกูล พระภิกษุวัดเทพนิมิตรมรณภาพ วัดจึงอยู่ในสภาพร้างอยู่ประมาณ 10 ปี
กระทั่งพระอาจารย์เรวัต ถิรสัทโธ หรือ ท่านเวาะ จากวัดตุยง เข้ามาเป็นเจ้าอาวาสวัดเทพนิมิตรเมื่อเดือนสิงหาคม พ.ศ. 2561 วัดกลับมาเป็นวัดที่มีพระสงฆ์จำพรรษา เจ้าอาวาสรูปนี้มีพื้นเพมาจากอำเภอตากใบ จังหวัดนราธิวาส ทั้งยังมีศาสนสัมพันธ์ที่ดีกับชุมชนมุสลิมโดยรอบ เพราะท่านมีบรรพบุรุษเป็นมลายูมุสลิม ญาติพี่น้องส่วนใหญ่ก็ยังเป็นมุสลิม เมื่อวัดจัดกิจกรรมสำคัญก็มักจะมีชาวมุสลิมคอยให้การสนับสนุนอยู่เสมอ
วันที่ 20 กุมภาพันธ์ พ.ศ. 2562 มีคนร้ายไม่ทราบจำนวนใช้อาวุธปืนยิงเข้าไปในวัดเทพนิมิตร ทำให้กุฏิได้รับความเสียหาย แต่ไม่มีผู้ใดได้รับบาดเจ็บหรือเสียชีวิต